**ТехническА спецификация**

**ЗА** **ИЗПЪЛНЕНИЕ НА ДЕЙНОСТИ ПО „РАЗРАБОТВАНЕ НА ЕЛЕКТРОННА ПЛАТФОРМА ЗА ОТДАЛЕЧЕНИ ОГЛЕДИ НА ВАКАНЦИОННИ ИМОТИ“ ЗА ПРОЕКТ: „ИНОВАТИВЕН ПОДХОД ЗА РАЗВИТИЕ НА ЗАЕТОСТТА И СТИМУЛИРАНЕ НА ИКОНОМИЧЕСКАТА АКТИВНОСТ В СФЕРАТА НА РЕКРЕАЦИОННИЯ ТУРИЗЪМ НА ТЕРИТОРИЯТА НА ОБЩИНА БАНСКО“**

**Обект на процедурата:** „Разработване на електронна платформа за отдалечени огледи на ваканционни имоти“ .

Предметът на поръчката е в съответствие с Договор за безвъзмездна финансова помощ № BGLD-1.007-0019-C02 от 28.02.2023 г. за изпълнение на проект „Иновативен подход за развитие на заетостта и стимулиране на икономическата активност в сферата на рекреационния туризъм на територията на община Банско“, финансиран по процедура № BGLD-1.007 - Малка грантова схема "Създаване на работни места“ на Програма „Местно развитие, намаляване на бедността и подобрено включване на уязвимите групи” с финансовата подкрепа на Финансовия механизъм на Европейското икономическо пространство 2014-2021 г., бенефициент „АРКО ИМОТИ" ООД.

Цел на дейността: Извършване на инвестиция за прилагане на иновативни подходи за развитие на местната заетост.

За целта се предвижда да се разработи иновативна електронна платформа за отдалечени огледи на ваканционни имоти. Предвид профилът на града и региона и засиления интерес към инвестиции от страна на чуждестранни частни лица и компании, "Арко имоти" предвижда разработване на иновативна електронна платформа за отдалечени огледи на ваканционни имоти. Дигитализацията на услугите е сред идентифицираните възможности за развитие на Община Банско в Стратегията за устойчиво развитие на туризма. Платформата за огледи на недвижими имоти е своеобразна иновация за региона и ще създаде предпоставки за утвърждаване на капацитета на община Банско като целогодишна туристическа дестинация и привличане на нови инвеститори. По своята същност платформата ще предлага възможност за отдалечени огледи, комуникация с брокерите, договориране на сделки в реално време от всички краища на света. Настоящата техническа спецификация определят минималните изисквания към услугата, предмет на настоящата обществена поръчка.

Ако някъде в документацията за публичната обява е налице посочен конкретен модел, търговска марка, тип, патент, произход, или др., бенефициентът ще приеме всяка оферта, когато участникът докаже с всеки относим документ, че предложеното от него решение отговаря по **еквивалентен начин** на изискванията, определени в Техническите спецификации.

**Срок за изпълнение:** Максимален срок за изпълнение на предмета на услугата: 60 календарни дни, считано от подписване на договор за изпълнение на предмета на услугата, но не по-дълъг от крайният срок за изпълнение на проект № BGLD-1.007-0019 - 30.04.2024 г. Минимален срок за изпълнение на предмета на услугата: 30 календарни дни, считано от подписване на договор за изпълнение на предмета на услугата;

**Осигуряване на тестова демонстрационна версия** на разработената електронна платформа за преглед и съгласуване с Възложителя преди официалното й пускане.

**Провеждане на on-line обучение** за работа с административния панел на електронна платформа.

**Гаранционна поддръжка**: Техническа гаранционната поддръжка за период до 60 месеца включваща като минимум:

• Грешки във форматирането/визуализацията на информацията

• Некоректно подаване на информация към вътрешната система

• Некоректно визуализиране/обработка на получената информация

• Грешки от промяната на визуалните файлове и тяхното разпознаване от вътрешната система.

**Срок за реакция при отстраняване на проблеми и осигуряване нормално функциониране на електронната платформа**: до 2 (два) часа от получаване на уведомление за възникване на проблем с функционирането

**Начин на плащане:**

Първо плащане в размер на 10 % (десет процента) от стойността на сключеният договор, без ДДС, платимо в срок до 30 дни след подписване на договор за изпълнение предмета на услугата;

Окончателно плащане в размер на 90% (деветдесет процента) от стойността на сключеният договор, без ДДС, платимо в срок до 30 дни след осъществяване на финални настройки и тестове на електронната платформа, настройване на мейл адреси, настройка на странници за политики за поверителност и подписване на окончателен приемо-предавателен протокол.

Със създаването на онлайн платформата, авторските права върху дизайна, както всички други елементи или изработка, които могат да бъдат обект на авторско право преминават в полза на Възложителя.

1. **ОПИСАНИЕ И ТЕХНИЧЕСКИ ИЗИСКВАНИЯ КЪМ ИЗПЪЛНЕНИЕ НА УСЛУГАТА:**

**Изпълнението на предмета на услугата по „Разработване на електронна платформа за отдалечени огледи на ваканционни имоти“, следва да включва изпълнението на посочените технически и функционални изисквания:**

|  |  |
| --- | --- |
| **Наименование** | **Минимални технически и/или функционални характеристики** |
| **„Разработване на електронна платформа за отдалечени огледи на ваканционни имоти“** | **„**Разработване на електронна платформа за отдалечени огледи на ваканционни имоти“ включваща следните изисквания и минимални технически и функционални характеристики:  • Да се изработи електронна платформа за ваканционни имоти с отдел /секция за отдалечени огледи.  • Платформата да предлага възможност за отдалечени огледи, комуникация с брокерите, договориране на сделки в реално време от всички краища на света.  **Детайлно описание:**  **1.Типови страници:** Типовите страници са такива, които могат да съставляват една или повече уеб страници с еднаква визия. За пример представяне на оферта е една типова страница, която бива използвана за всяка отделна оферта. Типовите страници са:   * Начална страница * Търсене * Ново строителство(списък оферти) * Проекти * Представяне на проект * Списък имоти(линкове от текущо ляво меню, резултат от търсене) * Списък имоти(търсене по брокер) * Страница с под-страници(услуги) * Страница оценки * Страница с галерия(за Арко, гаранция и др.) * Списък новини * Детайлно представяне на новина * Страница кариери * Детайлна обява за работа с форма за кандидатстване * Страница отзиви * Страница история * Страница екип * Страница видео блог * Страница Арко в медиите * Страница контакти * Страница представяне на оферта * Страница бележник * Страница имоти по карта * Страница за добавяне в newsletter с филтър * Страница Отдалечени огледи на имоти   **2. Дизайн**:   * Проектирането да бъде съобразено с корпоративната визия, нуждите на клиента до момента, профилът на купувача, конкурентните сайтове и актуалните тенденции в дизайна и ползваемостта * Създаване на прототип и в последствие графичен дизайн на начална страница на електронна платформа във вариант за компютър и телефон * Възможност за корекции на всяка отделна страница   **3. Кодиране на предна, потребителска част на платформата (front-end)**  Всяка страница се създава като отделен прототип, който се тества под:   * Различни резолюции на екрана * Таблети, Телефони, Компютри * Различни браузери * Кодиране на задна, административна част на платформата (front-end) * Кодиране на предната част с изработване и административен панел, на базата на Wordpress, който ползва php и mysql (или еквивалентни), като сървърен език и база данни   **4. Модул нюслетър**   * Модул за качване на информация с новини за град Банско и района, нови програми и проекти, които се отнасят за района. Нови инициативи и други новини, които промотират целогодишния туризъм в района на град Банско. * Възможност потребителите да могат да се регистрират за получаването на бюлетин с новини, както и с оферти. * Възможност за интеграция с mailChimp (или еквивалентни), така че да могат да се изпращат голям брой мейли. * Възможност за обмяна на данни и интеграция с други електронни или онлайн системи, платформи и сайтове   **5. Създаване на тестова среда**   * Възможност за създаване на временна версия, на която могат да се правят тестове на всички елементи и функционалности   **6. Онлайн /отдалечени/ огледи на имоти**   * Възможност за всеки един клиент посетил платформата да подаде заявка за оглед на конкретен имот с ден и час. * Възможност клиентът да зададе търсене и при въвеждане на сходен имот, системата автоматично да алармира, че има подадено сходно търсене. След което се организира отдалечен оглед за имота.   **7. Програмни средства**  За разработката на проекта следва да бъдат използвани следните програмни средства или еквивалентни:   * HTML5 * JavaScript * jQuery * CSS3 * Други JavaScript библиотеки * PHP и MySQL за административната част (Wordpress, като основен CMS)   **8. Други доработки:**  **•** Възможност да се изградят schema мета данни за офертите, така че търсачките да разбират по-добре неговото съдържание и да могат да показват повече информация при търсене(Rich results)  • Възможност за оптимизиране на скорост на зареждане, така че електронната платформа да се зарежда бързо на различни устройства, използвайки модерни уеб формати на изображенията, както и кеширащи и компресиращи системи. |