**МЕТОДИКА**

**ЗА ОЦЕНКА НА ОФЕРТИТЕ**

**Обект на процедурата*:***Предмет на настоящата публична обява е „Разработване на електронна платформа за отдалечени огледи на ваканционни имоти”.

Процедурата предвижда възлагане на услуга за разработване на иновативна електронна платформа за отдалечени огледи на ваканционни имоти. Платформата за огледи на недвижими имоти е своеобразна иновация за региона и ще създаде предпоставки за утвърждаване на капацитета на община Банско като целогодишна туристическа дестинация и привличане на нови инвеститори. Платформата ще предлага възможност за отдалечени огледи, комуникация с брокерите, договориране на сделки в реално време от всички краища на света.

Услугата е финансирана съгласно Договор за безвъзмездна финансова помощ № BGLD-1.007-0019-C02 от 28.02.2023 г. за изпълнение на проект „Иновативен подход за развитие на заетостта и стимулиране на икономическата активност в сферата на рекреационния туризъм на територията на община Банско“, финансиран по процедура № BGLD-1.007 - Малка грантова схема "Създаване на работни места“ на Програма „Местно развитие, намаляване на бедността и подобрено включване на уязвимите групи” с финансовата подкрепа на Финансовия механизъм на Европейското икономическо пространство 2014-2021 г., бенефициент “АРКО ИМОТИ“ ООД.

Настоящата методиката съдържа точни указания за извършване на оценка по всеки показател и за определяне на комплексната оценка на офертата, включително за относителната тежест, която Възложителят дава на всеки от показателите за определяне на икономически най-изгодната оферта. Възложителят прилага методиката по отношение на всички допуснати до оценка оферти, без да я променя.

**Настоящата процедура се възлага въз основа на икономически най-изгодната оферта, определена във основа на критерия за оптимално съотношение качество/цена.**

Класирането на допуснатите до участие оферти се извършва на база на получената за всяка оферта **„Комплексна оценка”** - **(КО)**, като сума от индивидуалните оценки по предварително определените показатели.

За оферта с оптимално съотношение качество/цена, ще се счита тази, получила най-висока комплексна оценка.

Участникът, чиято оферта е получила най-висока комплексна оценка (КО), се класира на първо място, а останалите следват в низходящ ред, съгласно съответната им комплексна оценка.

Общата (комплексна) оценка (КО) за всяка оферта се определя, като първоначално се изчисляват присъдените точки по всеки показател. След това всяка оферта получава комплексна оценка изразена в точки по следната формула:

**КО= П1 + П2**

Показателите, по които ще се извършва оценката на офертите и съответно максимално присъдените точки в комплексната оценка, са конкретизирани в таблицата по долу:

|  |  |  |  |
| --- | --- | --- | --- |
| **Показател - П**  (наименование) | **Относително тегло** | **Максимално възможен брой точки** | **Символно обозначение**  ( точките по показателя) |
| **1** | **2** | **3** | **4** |
| 1. Срок за изпълнение – **П1** | 60 % (0,60) | 10 | **П с** |
| 2. Предложена цена – **П2** | 40 % (0,40) | 10 | **П ц** |

*В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател.*

***Указания за определяне на оценката по всеки показател:***

**Показател П1** – „Срок за изпълнение“ с максимален брой точки – 10 и относително тегло в комплексната оценка /КО/ – 0,60.

Максималният брой точки по показателя получава офертата с предложен най-кратък срок за изпълнение на услуга по „Разработване на електронна платформа за отдалечени огледи на ваканционни имоти“ **– 10 точки.** Точките на останалите участници се определят в съотношение към най-краткия предложен срок за изпълнение, по следната формула:

С min

**П с** = ----------------- х 10, където:

С n

* „10” е максималните точки по показателя;
* „Сmin” е най-краткия срок за изпълнение;
* „Сn ” е срока за изпълнение на n-я участник;

Точките по първия показател в КО на n-я участник се получават по следната формула:

**П1** **= П с х 0,60**, където:

* „0,60” е относителното тегло на показателя.

*\*Срокът за изпълнение следва да обхваща извършване на пълният обем на услугата, предмет на настоящата процедура. Срокът за изпълнение се посочва в календарни дни и следва да е цяло число. Предложеният срок за изпълнение не може да бъде по-дълъг от 60 (шестдесет) календарни дни, считано от датата на сключване на договора. Оферти с предложен по-дълъг срок от 60 (шестдесет) календарни дни няма да бъдат оценявани, а участниците, представили такива оферти ще бъдат отстранени от участие в процедурата. Минималният срок на изпълнение, който участникът може да предложи е 30 (тридесет) календарни дни, считано от датата на сключване на договора.*

**Показател П2** – „Предложена цена”, с максимален брой точки – 10 и относително тегло в комплексната оценка – 0,40.

Максималният брой точки получава офертата с предложена най-ниска цена за изпълнение на услуга „Разработване на електронна платформа за отдалечени огледи на ваканционни имоти“ – **10 точки.** Точките на останалите участници се определят в съотношение към най-ниската предложена цена по следната формула:

Ц min

**П ц** = ----------------- х 10, където:

Ц n

* „10” е максималните точки по показателя;
* „Цmin” е най-ниската предложена цена;
* „Цn ”е цената на n-я участник.

Точките по втория показател в КО на n-я участник се получават по следната формула:

**П2** **= П ц х 0,40**, където:

* „0,40” е относителното тегло на показателя.

Комплексната оценка **/КО**/ на всеки участник се получава като сума от оценките на офертата по двата показателя, изчислени по формулата:

**КО = П 1 + П 2**

Офертата получила най-висока комплексна оценка, се класира на първо място.

Максималният брой точки за комплексната оценка КО е 100 (сто).